# Celia Rico Clavellino

Celia Rico Clavellino (Constantina, Sevilla, 1982) sevillar gidoilaria, zinema-zuzendaria eta ekoizlea da.

## Bizitza

Celia Rico Sevillako Constantina herrian jaio zen 1982an. Sevillako Unibertsitatean Ikus-entzunezko Komunikazioan lizentziatu zen eta Séneca beka batekin Bartzelonara joan zen Literaturaren Teoria eta Literatura Konparatua ikastera Bartzelonako Unibertsitatean.Gero, Script Editing eta Ikus-entzunezko Proiektuen Garapena graduondokoa eta Teoria, Film-azterketa eta Zinema-dokumentazio doktoretza egin zituen.

### Ibilbidea

Lanbide hastapenak talde tekniko hauetan izan zituen: Pablo Berger-en Blancanieves, Antonio Chavarríasen Dictado, Román Parradoren 14 Days with Victor edo José Luis Guerínen Guest filmeetan.
2012. urtean zuzendari hasi zen Luisa no está en casa lanarekin, Malagako Zinemaldian eta Valladolideko Nazioarteko Zinema Astean hautatua eta erakutsia izan zena. 2016. urtean, Quatretondeta filmean gidoilari hartu zuen parte. Lan hori hurrengo urtean, 2017an, Goya sarietarako izendatua egon zen. 2019an Gaudí Sarietan gidoi onenaren saria irabazi zuen Viaje al cuarto de una madre filmarekin. Lan handi horretan gidoilaria ez ezik, zuzendaria ere izan zen.
2024an Los pequeños amores estreinatu zuen. Viaje al cuarto de una madre lanak etxetik alde egin nahi duen alaba baten eta haren amaren arteko harremana kontatu zuen. Los pequeños amores-ek, aldiz, alde egin zuen eta denboraldi baterako itzuli behar izan zuen alabaren eta bere amaren artekoa erretratatu zuen. Martxoaren 24an estrainatu zen zinemetan eta Malagako Zinemaldiko lehiako filma izan zen.

## Filmografia

* 2012: Luisa no está en casa
* 2018: Viaje al cuarto de una madre
* 2024: Los pequeños amores

## Sariak

* 2018: Gazteriaren Saria eta New Directors Sariaren aipamen berezia Donostiako Nazioarteko Zinemaldian.
* 2019: Gidoi onenaren saria Gaudí Sarietan.
* 2019: Idazle Zinematografikoen Zirkuluko Zuzendaritza Errebelazio Zuzendari Hoberenaren Domina.
* 2019: Ex aequo filmik onena Asecan Andaluziako Zinemako Idazleen Elkartearen 31. sarietan.

## Erreferentziak

* ↑ «Entrevistamos a Celia Rico Clavellino, directora y guionista de "Viaje al cuarto de una madre"» Filmlab 8 de noviembre de 2018.
* ↑ Celia Rico: «Antes de ser directora de cine fui camarera, recepcionista y repartí publicidad». 3 de febrero de 2019.
* ↑ «Celia Rico Clavellino» Mujeres de Cine.
* ↑ «Quatretondeta » Premios Goya 2020» www.premiosgoya.com.
* 1 2 Celia Rico: 'El cine más interesante de los últimos años está dirigido por mujeres'. .
* 1 2 Sardá, Juan. Celia Rico Clavellino: «Quizá es imposible corresponder el amor de los padres» | El Cultural. .
* 1 2 «Txikiak diren horiek» Berria 2024-03-06 CC BY-SA 4.0 lizentziapean.
* 1 2 (Gaztelaniaz) Belategui, Oskar. (2024-03-07). «'Los pequeños amores': Cuando le toca a la hija cuidar de la madre» El Correo (Noiz kontsultatua: 2024-03-10).
* ↑ «Palmarés de la 66 edición del Festival de San Sebastián, 2018» San Sebastian International Film Festival.
* ↑ «Festival de San Sebastián» sansebastianfestival.
* ↑ EFE. «Celia Rico inaugura la XI gala de los Gaudí con el premio al mejor guión» eldiario.es.
* ↑ ‘Viaje al cuarto de una madre’, de Celia Rico, triunfa en los premios del CEC – CIMA – Asociación de mujeres cineastas y de medios audiovisuales. .
* ↑ ««Viaje al cuarto de una madre», de Celia Rico, y «Entre dos aguas», de Isaki Lacuesta, premios Asecan 2019» sevilla 26 de enero de 2019.

## Kanpo estekak

* Elkarrizketa CELIA RICO CLAVELLINO 2018ri - Donostiako Zinemaldia
* Elkarrizketa Celia Rico Clavellinori, ama baten gelarako bidaiaren zuzendariari
* Datuak: Q65203648
* Multimedia: Celia Rico / Q65203648